CELEX: 32020D0906
Language: ro
Date: 2020-06-29 00:00:00
Title: Decizia (PESC) 2020/906 a Consiliului din 29 iunie 2020 de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP)

30.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 207/36
               
            
         DECIZIA (PESC) 2020/906 A CONSILIULUI
         din 29 iunie 2020
         de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 aprilie 2019, Consiliul a adoptat Decizia (PESC) 2019/615 (1), care prevede o perioadă de punere în aplicare de 18 luni, care începe la data încheierii acordului de finanțare prevăzut în decizia menționată, pentru activitățile menționate la articolul 1 din decizie.
                  
               
                     (2)
                  
                  
                     Biroul pentru probleme de dezarmare al Organizației Națiunilor Unite a solicitat prelungirea până la 16 aprilie 2021 a perioadei de punere în aplicare a Deciziei (PESC) 2019/615. Prelungirea solicitată este motivată de pandemia de COVID-19 și de suspendarea temporară a activităților prevăzute în Decizia (PESC) 2019/615.
                  
               
                     (3)
                  
                  
                     Continuarea activităților menționate la articolul 1 din Decizia (PESC) 2019/615 poate avea loc până la 16 aprilie 2021 fără implicații la nivelul resurselor financiare.
                  
               
                     (4)
                  
                  
                     Prin urmare, Decizia (PESC) 2019/615 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2019/615 se înlocuiește cu următorul text:
            
                        „(2)
                     
                     
                        Prezenta decizie expiră după 24 de luni de la data încheierii acordului de finanțare menționat la articolul 3 alineatul (3) sau după șase luni de la data adoptării acesteia în situația în care nu a fost încheiat niciun acord de finanțare în perioada respectivă.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 29 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Decizia (PESC) 2019/615 a Consiliului din 15 aprilie 2019 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP) (JO L 105, 16.4.2019, p. 25).